PATVIRTINTA

Trakų gimnazijos direktoriaus 2021-09-01 d. įsakymu Nr. V-74

**TRAKŲ GIMNAZIJOS**

**PREVENCINIŲ PRIEMONIŲ PRIEŠ SMURTĄ, BAUGINIMĄ, GRASINIMĄ DARBE ĮGYVENDINIMO TVARKA**

Vadovaujantis LR Sveikatos apsaugos ministro ir LR Socialinės apsaugos ir darbo ministro įsakymu, patvirtintu 2005 m. rugpjūčio 24 d. Nr. V-699/A1-241; „Dėl psichosocialinių rizikos veiksnių tyrimo metodinių nurodymų patvirtinimo“ Psichosocialinių rizikos veiksnių tyrimo metodiniais nurodymais, Trakų gimnazijoje patvirtintos šios prevencinės priemonės prieš smurtą, bauginimą, grasinimą darbe:

1. Trakų gimnazijoje yra nuolat stebimi darbuotojų tarpusavio santykiai, taip pat santykiai su darbdaviu ir užtikrinama, kad šie santykiai būtų sklandūs ir visapusiškai suprantami (toleruojamas tinkamas vadovybės elgesys su darbuotojais).

2. Pageidaujama darbuotojams nuolat teikti pasiūlymus dėl jų darbų kokybės užtikrinimo ir prevencijos prieš smurtą bei bauginimą darbe.

3. Darbuotojas, patyręs smurtą, bauginimą, gąsdinimą ar kitus panašius veiksmus darbe, privalo nedelsti ir kreiptis į gimnazijos paskirtus atsakingus asmenis (pateiktus šios tvarkos apačioje).

4. Darbuotojams periodiškai organizuojami susitikimai su gimnazijos administracija, kurių metu yra skiriamas laikas diskutavimui apie darbuotojams kylančias problemas.

5. Gimnazija ypatingą dėmesį skiria ir užtikrina, kad itin pažeidžiami darbuotojai būtų tinkamai ginami ir galėtų kreiptis į gimnazijos atsakingus asmenis kilus konfliktams su darbuotojais ar darbo aplinkoje esančiais asmenimis.

Trakų gimnazijoje paskirti atsakingi asmenys, į kuriuos reikia kreiptis esant aukščiau nurodytiems požymiams darbe:

1. Socialinė pedagogė Ilona Balkuvienė,
2. Priešmokyklinio ugdymo mokytoja Veslava Bosak,
3. Raštinės vedėja Kristina Ščiglo.

Trakų gimnazijoje išrinkti darbuotojų atstovai saugai ir sveikatai:

1. Direktoriaus pavaduotojas administracijai ir ūkiui Juozas Sabaitis,
2. Raštinės vedėja Kristina Ščiglo,
3. Mokytojas Piotr Karpovič,
4. Valytoja Svetlana Patrus.